Mohd Hafiz bin Yusoff

Dato’ Prof. Madya Ts. Dr. Mohd Hafiz bin Yusoff ialah seorang ahli akademik Malaysia dalam bidang Sains Komputer dan Teknologi Maklumat. Beliau pernah memegang pelbagai jawatan penting di institusi pengajian tinggi dan kementerian, termasuk sebagai Timbalan Naib Canselor (Hal Ehwal Pelajar dan Alumni) Universiti Sultan Zainal Abidin (UniSZA) dari tahun 2022 hingga semasa. 

Pada tahun 2025, beliau dilantik sebagai Pengerusi Majlis Sukan Universiti Malaysia (MASUM), sebuah badan yang menyelaras pembangunan sukan di peringkat universiti seluruh negara.

 Pendidikan 
 Teknologis Profesional dalam bidang Information & Computing Technology (IT), Lembaga Teknologis Malaysia (2022)
 Doktor Falsafah (Ph.D.) Sains Komputer, University of Newcastle upon Tyne, United Kingdom (2011)
 Ijazah Sarjana Sains Komputer, Universiti Sains Malaysia (2005)
 Ijazah Sarjana Muda Teknologi Maklumat, Universiti Utara Malaysia (2001)

 Kerjaya 
Dato’ Prof. Madya Ts. Dr. Mohd Hafiz memulakan kerjayanya sebagai Pembangun Sistem di Telekom Malaysia Berhad (2001–2002) sebelum menjadi pensyarah di Safa College (2002–2003). Beliau kemudiannya menjadi Penyelidik Bersekutu di Newcastle University, UK (2005–2007) dan Fellow Akademik di Universiti Malaysia Terengganu (2008–2010). 

Sepanjang kerjayanya, beliau pernah menyandang jawatan berikut:
 Timbalan Naib Canselor (HEPA), Universiti Sultan Zainal Abidin (2022–sekarang)
 Pengarah, Bahagian Governans (Sektor Swasta), Jabatan Pendidikan Tinggi, Kementerian Pendidikan Tinggi Malaysia – peminjaman (2021)
 Pendaftar & Profesor Sains Komputer, Albukhary International University – peminjaman (2020–2021)
 Profesor Madya, UniSZA (2019–semasa)
 Pegawai Khas kepada Menteri, Kementerian Pengajian Tinggi – peminjaman (2013–2018)
 Pensyarah, UMT (2010–2013)

 Penerbitan Terpilih 
 E-learning Methodologies: Fundamentals, Technologies and Applications, Bab 3: “Predicting Students’ Behavioural Engagement in Microlearning Using Learning Analytics Model” (Institution of Engineering & Technology, 2021) – Penulis
 Enterprise Planning and Systems Analysis: Business Restructuring and Sustainable Development (Mahi Publication, 2022) – Penulis Bersama

 Sumbangan 
 Pengerusi MASUM (2025 - semasa) – Mengetuai badan pengelola sukan universiti Malaysia dengan fokus pembangunan bakat pelajar dan penyertaan kejohanan antarabangsa.
 Aktif memupuk nilai kepimpinan melalui pelbagai tujahan dalam kalangan pelajar melalui pelbagai program dalaman dan komuniti di UniSZA.

 Rujukan